El termini per a la presentació dels formularis de sol·licitud és del 23 al 30 de juliol de 2020.
Juntament amb el formulari de sol·licitud, les persones interessades han de presentar la documentació següent:
Tota la documentació s'ha de presentar escrita o enregistrada preferentment en català.
Així mateix, s'ha de presentar fent un ús no sexista del llenguatge, ha d'evitar qualsevol imatge discriminatòria de les dones o estereotips sexistes i ha de fomentar una imatge amb valors d'igualtat, presència equilibrada, diversitat, corresponsabilitat i pluralitat de rols i identitats de gènere, d'acord amb la Llei 17/2015, del 21 de juliol, d'igualtat efectiva de dones i homes.
L'objecte és difondre i promocionar les produccions audiovisuals en cine, vídeo o multimèdia realitzades per joves, que mostrin sensibilitat i interès per l'entorn social.
L'import màxim destinat al Premi Clic audiovisual és de 1.000 euros a la millor producció.
El pagament dels premis s'ordena amb la publicació de la resolució de concessió dels premis.
L'atorgament del premis Clic, Fotoperiodisme Jove no és compatible amb altres subvencions per a la mateixa finalitat.
Criteris de valoració i ponderació
Restaran exclosos de valoració els projectes que incloguin escenes o missatges de qualsevol tipus que incitin a la violència masclista, la justifiquin o la banalitzin, els que vehiculin tàcitament o implícitament missatges sexistes o misògins, i els que difonguin missatges que desautoritzin les dones o les tractin vexatòriament o objectualment.
Els premis Clic, Fotoperiodisme Jove poden quedar deserts en cas que cap dels projectes assoleixi la puntuació mínima.
La puntuació mínima per sota de la qual no es pot premiar el projecte és de 50 punts.
El formulari de sol·licitud es pot presentar presencialment a l'Agència Catalana de la Joventut, programa Connecta't del Carnet Jove (c.
Calàbria, 147, 08015 Barcelona), o a qualsevol de les Coordinacions Territorials de Joventut http://treballiaferssocials.gencat.cat/ca/ambits_tematics/joventut/coordinacions_territorials/ o a la Casa de la Generalitat de Catalunya a Perpinyà.
El formulari de sol·licitud també es pot presentar mitjançant un correu electrònic a l'adreça electrònica [EMAIL].
El procediment de concessió d'aquests premis és el de concurrència competitiva i s'ha de resoldre i notificar, com a màxim, en el termini de quatre mesos a comptar de l'endemà de la data de publicació de la convocatòria al Diari Oficial de la Generalitat de Catalunya.
Si transcorregut aquest termini, no s'ha notificat la resolució, la sol·licitud s'entén desestimada.
La resolució que finalitza el procediment de sol·licitud s'ha de fer pública al Tauler electrònic de la Seu electrònica de la Generalitat de Catalunya ( https://tauler.gencat.cat/ ).
Aquesta publicació substitueix la notificació individual a les persones interessades, d'acord amb el que estableix els articles 40 i següents de la Llei 39/2015, d'1 d'octubre, del procediment administratiu comú de les administracions públiques.
Contra la resolució de concessió del premi, que no exhaureix la via administrativa, es pot interposar recurs d'alçada en el termini d'un mes comptat des de l'endemà de la data de notificació davant el mateix òrgan que ha dictat l'acte o davant la persona titular del Departament de Treball, Afers Socials i Famílies.